גלעד קרני (כדורסלן)

גלעד קרני (נולד ב-17 ביולי 1987) הוא כדורסלן ישראלי המשחק בעמדות הסמול פורוורד בקבוצת מכבי עירוני רעננה בליגה הלאומית.

קריירה 
קרני החל את דרכו במחלקת הנוער של הפועל ירושלים, אך לא שיחק בקבוצת הבוגרים. עם גיוסו לצה"ל שירת כלוחם ביחידה מובחרת ונאלץ לוותר על משחק פעיל.

עם השחרור מצה"ל, התחיל את עונת 2008/2009 בקבוצת אס"א ירושלים מהליגה הארצית. ובמהלך העונה עבר לקבוצת הפועל חבל איילות מאותה הליגה.

בעונת 2009/2010 הביא אותו שי האוזמן למכבי אשדוד, ששיחקה אז בליגה הלאומית. בעונה זו הגיע קרני לממוצע של 7 נקודות ו-3 ריבאונדים במשחק.

לקראת עונת 2010/2011, חתם קרני במכבי באר יעקב מהליגה הלאומית, בה הוא רשם ממוצעים של 12 נק' ו-5.5 ריב' ב-31 דקות משחק.

בחודש יוני 2011 חתם קרני על חוזה לשנתיים בקבוצת מכבי אשדוד, והפעם בליגת העל. בעונתו הראשונה זומן לסגל הנבחרת האולימפית. בעונה זו הגיע לממוצעים של 2.4 נקודות, 1.7 ריבאונדים ב-11.3 דקות משחק.

בתחילת עונת 2013/14 חתם באליצור אשקלון מהליגה הלאומית.

באמצע עונת 2015/16 חתם במכבי חיפה מליגת העל עד לתום העונה.

באוגוסט 2016 הצטרף לסגל של מכבי עירוני רעננה, המשחקת בליגה הלאומית.

קישורים חיצוניים

 פרופיל השחקן באתר מנהלת ליגת העל
 גלעד קרני חוזר למכבי אשדוד באתר walla

כדורסלנים ישראלים
כדורסלני מכבי אשדוד
כדורסלני עירוני אשקלון
כדורסלני מכבי באר יעקב
כדורסלני מכבי חיפה
כדורסלני מכבי רעננה
ישראלים שנולדו ב-1987